JASIF กำไรไตรมาส 2 แตะ 1.4 พันลบ. แจกปันผล 0.23 บ. XD 19 ส.ค.65
JASIF รายงานกำไรไตรมาส 2/65 อยู่ที่ 1.4 พันล้านบาท ลดลง 32% จากปีก่อนมีกำไร 2.1 พันล้านบาท เคาะแจกปันผล 0.23 บาท ขึ้น XD 19 ส.ค.65 กำหนดจ่าย 6 ก.ย.65
JASIF รายงานกำไรไตรมาส 2/65 อยู่ที่ 1.4 พันล้านบาท ลดลง 32% จากปีก่อนมีกำไร 2.1 พันล้านบาท เคาะแจกปันผล 0.23 บาท ขึ้น XD 19 ส.ค.65 กำหนดจ่าย 6 ก.ย.65
9 ส.ค. 2565

กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF รายงานผลการดำเนินงานงวดไตรมาส 2 และงวด 6 เดือนแรกของปี 65 มีกำไรสุทธิ ดังนี้

โดยรายได้รวมสำหรับไตรมาส 2 ปี 2565 เท่ากับ 2,572.19 ล้านบาท เพิ่มขึ้น 1.29% จากไตรมาสเดียวกันของปีก่อน และลดลง 0.01% จากไตรมาสก่อน โดยมาจากรายได้ค่าเช่าทรัพย์สินเส้นใยแก้วนำแสง 2,567.15 ล้านบาท เพิ่มขึ้น 1.23% จากไตรมาสเดียวกันของปีก่อน และไม่เปลี่ยนแปลงจากไตรมาสก่อน และรายได้ดอกเบี้ย 5.04 ล้านบาท เพิ่มขึ้น 40.39% จากไตรมาสเดียวกันของปีก่อน และลดลง 1.75% จากไตรมาสก่อน
ขณะที่ค่าใช้จ่ายรวมสำหรับไตรมาส 2 ปี 2565 เท่ากับ 360.43 ล้านบาท ลดลง 1.04% จากไตรมาสเดียวกันของปีก่อน และเพิ่มขึ้น 0.69% จากไตรมาสก่อน โดยเป็นค่าธรรมเนียมและค่าใชจ่ายในการบริหารกองทุน 30.17 ล้านบาท เพิ่มขึ้น 0.23% จากไตรมาสเดียวกันของปีก่อน และเพิ่มขึ้น 0.13% จากไตรมาสก่อน ค่าใช้จ่ายในการดําเนินงาน 135.35 ล้านบาท เพิ่มขึ้น 2.62% จากไตรมาสเดียวกันของปีก่อน และเพิ่มขึ้น 0.21% จากไตรมาสก่อน (ประกอบด้วยค่าบริหารดูแลและบำรุงรักษาทรัพย์สิน 103.35 ล้านบาท ค่าสิทธิแห่งทาง 29.76 ล้านบาท ค่าประกันภัย 2.24 ล้านบาท) ส่วนต้นทุนทางการเงิน 188.75 ล้านบาท ลดลง 5.69% จากไตรมาสเดียวกันของปีก่อน และลดลง 0.72% จากไตรมาสก่อน และค่าใช้จ่ายอื่นๆ 6.16 ล้านบาท เพิ่มขึ้น 197.58% จากไตรมาสเดียวกันของปีก่อน และเพิ่มขึ้น 133.33% จากไตรมาสก่อน
ในไตรมาส 2 ปี 2565 กองทุนมีกําไรจากการลงทุนสุทธิ 2,211.76 ล้านบาท เพิ่มขึ้น 1.67% จากไตรมาสเดียวกันของปีก่อนและลดลง 0.12% จากไตรมาสก่อน ขาดทุนจากการเปลี่ยนแปลงในมูลค่ายุติธรรมของเงินลงทุน 799.92 ล้านบาท (ในเดือนมิถุนายน 2565 กองทุนได้ว่าจ้างผู้ประเมินราคาอิสระประเมินมูลค่ายุติธรรมของเงินลงทุนในทรัพย์สินเส้นใยแก้วนําแสงให้เป็นมูลค่ายุติธรรมใหม่ ซึ่งเป็นมูลค่า 98,600.00 ล้านบาท จึงรับรู้ขาดทุนจากการเปลี่ยนแปลงในมูลค่ายุติธรรมของเงินลงทุนจากการประเมินมูลค่าเงินลงทุนดังกล่าวจำนวน 800.00 ล้านบาท) การเพิ่มขึ้นในสินทรัพย์สิทธิจากการดำเนินงานเท่ากับ 1,411.84 ล้านบาท ลดลง 31.97% จากไตรมาสเดียวกันของปีก่อน และลดลง 12.55% จากไตรมาสก่อน
พร้อมกันนี้ บริษัทเตรียมปันผล งวดดำเนินงาน 1 เม.ย.65 ถึง 30 มิ.ย.65 และกำไรสะสม เป็นเงินสด 0.23 บาทต่อหน่วย กำหนดวันที่ไม่ได้รับสิทธิปันผล (XD) วันที่ 19 ส.ค.65 และกำหนดจ่ายปันผล 6 ก.ย.65